Poliisin mukaan tutkinnan kohteena oleva video on herättänyt sosiaalisessa mediassa paljon keskustelua. Poliisi on saanut useita yhteydenottoja videon tiimoilta ja kiittää saamistaan vihjeistä. Video on levinnyt ainakin Youtubessa.

Mies lupaili videolla jäätelöä ja pitsaa

Videolla esiintyvä mies kuvailee itseään sanoilla "mukava ja rauhallinen, Jumalaan uskova, naimaton herrasmies". Samassa yhteydessä hän sanoo etsivänsä 12–20 vuotiaita tyttöjä seurakseen Suviseuroille.

Mies sanoo edellyttävänsä seuralaistensa olevan neitsyitä. Hän lupaa ostaa seuralaiselleen muun muassa jäätelöä ja pizzaa ja mies sanoo toivovansa, että "tytöistä yksi tai kaksi kerrallaan" olisi hänen vierellään.

